He tulivat Betsaidaan. Siellä Jeesuksen luo tuotiin sokea mies ja -
häntä pyydettiin koskettamaan tätä.
Jeesus otti sokeaa kädestä ja vei hänet kylän ulkopuolelle.
Sitten hän sylkäisi miehen silmiin, pani kätensä hänen päälleen ja kysyi: -
"Näetkö mitään?"
Mies avasi silmänsä ja sanoi: "Minä näen ihmisiä -
- näen ikään kuin puita, mutta ne kävelevät."
Jeesus pani uudestaan kätensä miehen silmille, -
ja nyt tämä näki tarkasti.
Hän oli täysin parantunut ja näki selvästi kaiken.
Jeesus lähetti hänet kotiin ja sanoi: "Älä edes poikkea kylään."
Jeesus ja hänen opetuslapsensa lähtivät Filippoksen -
Kesarean ympärillä oleviin kyliin. Matkalla hän kysyi opetuslapsilta: -
"Kuka minä ihmisten mielestä olen?"
He vastasivat: "Toisten mielestä sinä olet Johannes Kastaja, -
toisten mielestä Elia, toisten mielestä joku profeetoista."
"Entä te?" kysyi Jeesus. "Kuka minä teidän mielestänne olen?"
Pietari vastasi hänelle: "Sinä olet Messias."
Jeesus varoitti heitä ankarasti kertomasta hänestä kenellekään.
Sitten Jeesus alkoi selittää opetuslapsille, että Ihmisen Pojan -
täytyy kärsiä paljon. Kansan vanhimmat, ylipapit ja lainopettajat -
hylkäävät hänet, ja hänet surmataan, -
mutta kolmen päivän kuluttua hän nousee kuolleista.
Hän puhui tästä aivan avoimesti.
Silloin Pietari veti hänet erilleen ja alkoi nuhdella häntä.
Mutta hän kääntyi, katsoi opetuslapsiin ja -
sanoi ankarasti Pietarille: "Väisty tieltäni, Saatana!
Sinun ajatuksesi eivät ole Jumalasta, vaan ihmisestä!"
Jeesus kutsui väkijoukon ja opetuslapsensa ja sanoi heille: -
"Jos joku tahtoo kulkea minun jäljessäni, hän kieltäköön itsensä, -
ottakoon ristinsä ja seuratkoon minua.
Sillä se, joka tahtoo pelastaa elämänsä, kadottaa sen, -
mutta joka elämänsä minun tähteni ja evankeliumin tähden kadottaa, -
on sen pelastava. Mitä hyödyttää ihmistä, -
jos hän voittaa omakseen koko maailman mutta menettää sielunsa?
Millä ihminen voi ostaa sielunsa takaisin?
Joka tämän uskottoman ja syntisen sukupolven keskellä häpeää minua -
ja minun sanojani, sitä on Ihmisen Poika häpeävä, -
kun hän tulee Isänsä kirkkaudessa pyhien enkelien kanssa."
Hän sanoi vielä: "Totisesti: tässä joukossa on muutamia, -
jotka eivät kohtaa kuolemaa ennen kuin näkevät, -
että Jumalan valtakunta on tullut voimassaan."